घर की बालकनी में आकर अपने स्टाइल में किया विश, बेटे अबराम भी आए नजर
Shah Rukh Khan meets fans on Eid at Mannat House | दुनिया भर में आज ईद मनाई जा रही है। हर साल की तरह इस बार भी शाहरुख खान ने अपने फैंस से ईद पर मुलाकात की
दुनिया भर में आज ईद मनाई जा रही है। हर साल की तरह इस बार भी शाहरुख खान ने अपने फैंस से ईद पर मुलाकात की, जिसका एक वीडियो सामने आया है। वीडियो में किंग खान अपने घर मन्नत की बालकनी में आकर फैंस को बधाई देते हुए नजर आए। शाहरुख व्हाइट टीशर्ट और ब्लैक जीन्स में नजर आए। इस दौरान किंग खान ने अपना आईकॉनिक पोज भी दिया।
हजारों की संख्या में पहुंचे फैंस 
बता दें, इस खास मौके पर किंग खान के घर के बाहर हजारों की संख्या में फैंस सुबह से ही मौजूद हैं। ईद के मौके पर शाहरुख हमेशा ही अपने घर के बाहर फैंस से मिलने आते हैं। उनकी एक झलक पाने के लिए फैंस यहां सुबह से ही इक्कठा हो गए। किंग खान को देखते ही उनके फैंस खुशी से झूम उठे।
शाहरुख खान की अपकमिंग फिल्में
शाहरुख को आखिरी बार सिद्धार्थ आनंद के निर्देशन में बनी फिल्म पठान में देखा था। यह फिल्म 25 जनवरी, 2023 को रिलीज हुई थी, जिसमें दीपिका पादुकोण, जॉन अब्राहम, डिंपल कपाड़िया और आशुतोष राणा भी नजर आए थे। अब किंग खान एक बार फिर एक्शन थ्रिलर फिल्म जवान में विजय सेतुपति और नयनतारा के साथ दिखाई देंगे। उनके पास तापसी पन्नू के साथ डंकी भी है।